jkorsvik/nowiki_second_scrape_merged huggingface dataset:
Yngve Hågensen

Yngve Helmer J. Hågensen (født 13. juli 1938 i Vardø) var leder for Landsorganisasjonen fra 1989 til 2001.


== Bakgrunn og virke ==
Hågensen bodde på barnehjem som barn, først i Vardø under andre verdenskrig, siden i Bærum. 14 år gammel begynte han å jobbe som visergutt i Halden, senere fikk han jobb på Saugbruksforeningen fra 1955 til 1969. På bakgrunn av aktivitet i idrett og speiderbevegelsen ble han rekruttert til fagforeningsarbeid. Han fikk jobb som distriktssekretær for LO i Møre og Romsdal og var der i fire år, fra 1969 til 1973. Da fikk han tilsvarende jobb i Oslo og Akershus før han fikk jobb i LOs sekretariat fra 1977.


== Bibliografi ==
Yngve Hågensen gav i 2004 ut boken Gjør din plikt, krev din rett! der han forteller om sin barndom som barnehjemsbarn og sitt yrkesliv. I boken redegjør han også for kampene mot Gro Harlem Brundtland og andre samfunnstopper.


== Litteratur ==
Hvem Hva Hvor 1990. ISBN 82-516-1267-5
Gjør din plikt, krev din rett! (2004) Hågensen, Yngve og Ekeberg, Jan Ove – Tiden forlag. ISBN 9788203229695


== Referanser ==


== Eksterne lenker ==
(en) Yngve Hågensen – kategori av bilder, video eller lyd på Commons 
(en) Yngve Hågensen på Internet Movie Database 
(no) Yngve Hågensen hos Stortinget 
(no) Yngve Hågensen hos Norsk senter for forskningsdata 
Norgesdokumentasjon har intervju med Hågensen Wikiquote: Yngve Hågensen – sitater
Dhaulagiri

Dhaulagiri er den syvende høyeste fjelltopp i verden, og ligger lengst øst i Dhaulagiri Himal-kjeden i Himalaya, nord for sentrale Nepal. Toppen ligger 8 167 moh. Navnet Dhaulagiri betyr «Hvitt fjell».
Administrativt ligger det i den nordlige delen av Myagdi, Dhaualagiri sone i Nepals vestregion.
Da fjellet ble oppdaget av den vestlige verden i 1808 trodde man at Dhaulagiri var det høyeste fjellet i verden. Dhaulagiri hadde status som verdens høyeste fjell i over 30 år, inntil man oppdaget Kanchenjunga.
Dhaulagiri ble først besteget 13. mai 1960 av en ekspedisjon fra Østerrike og Sveits bestående av Kurt Diemberger, Peter Diener, Ernst Forrer, Albin Schelbert, Nyima Dorji og Nawang Dorji. Det var også første gang en bestigning i Himalaya ble støttet av fly. Flyet, en Pilatus PC-6, krasjet under forsøket og ble senere etterlatt på fjellet.
Den 16. mai 1998 døde den erfarne franske klatreren Chantal Mauduit i et snøskred under et forsøk på å nå toppen av Dhaulagiri.
Den 24. oktober 1999 skjedde en lignende ulykke da den erfarne engelske klatreren Ginette Harrison ble drept i et snøskred under et forsøk på å nå toppen.
Den 14. mai 2011 ble Stian Voldmo, Øyvin Thon og Brit Volden de første nordmenn til å bestige fjellet.


== Referanser ==


== Se også ==
Liste over verdens høyeste fjell


== Eksterne lenker ==
Dhaulagiri on Peakware Arkivert 2. januar 2010 hos Wayback Machine.
Battenberg (slekt)

Battenberg er navnet på to adelsslekter fra Hessen i Tyskland.


== Den første slekten Battenberg ==
Grevene av Wittgenstein eide slottet Kellerburg ved landsbyen Battenberg nordvest for Marburg i Hessen fra ca. 1174, og inntil familien døde ut 1310.


== Den andre slekten Battenberg ==
Etter 1858 har Battenberg vært navnet på etterkommerne av prins Alexander av Hessen-Darmstadt. Alexander inngikk et morganatisk ekteskap med Julia von Hauke, den foreldreløse datteren av en russisk krigsminister og hoffdame hos Alexanders søster, den russiske tsarinaen. Dermed hadde Alexanders etterkommere ikke arverett til den storhertugelig-hessiske tronen. Storhertug Ludwig II von Hessen und bei Rhein tildelte Julia von Hauke tittelen grevinne av Battenberg og senere fyrstinne av Battenberg.


== Mountbatten ==
Prins Ludwig von Battenberg (1854–1921) som ved utbruddet av første verdenskrig var First Sea Lord, endret sitt navn til det engelske Mountbatten. Det språklige innhold ble det samme, fra «battenberget» (Battenberg) til «fjellet Batten» (Mountbatten).  Navneendringen skjedde i 1917 etter ønske fra kong Georg V.Siden 1960 er Mountbatten-Windsor slektsnavn for etterkommerne av prins Philip og dronning Elisabeth II av Storbritannia. 
Philip tilhører egentlig huset Glücksburg, men nedstammer kognatisk fra Battenberg-familien og tok etternavnet Mountbatten da han giftet seg med Elisabeth.


== Referanser ==
Alice av Battenberg

Alice av Battenberg, senere prinsesse Alice av Hellas og Danmark (Victoria Alice Elizabeth Julia Marie; født 25. februar 1885, død 5. desember 1969) var mor til prins Philip, hertug av Edinburgh (gemalen til dronning Elisabeth II).
Hun led av medfødt hørselstap, og vokste opp i Tyskland, England og ved Middelhavet. Etter at hun giftet seg med prins Andreas av Hellas og Danmark i 1903, bodde hun i Hellas frem til store deler av den greske kongefamiliens eksil i 1917. Da hun returnerte til Hellas et par år senere, ble hennes ektemann delvis klandret for Hellas' nederlag i den gresk-tyrkiske krigen 1919–1922. Kort tid etter ble det gjennomført et statskupp i Athen. Monarkiet ble avskaffet, og familien ble på ny tvunget i eksil frem til gjenreisingen av det greske monarkiet i 1935.
I 1930 ble hun diagnostisert som schizofren, og begynte raskt med behandling. Deretter levde hun atskilt fra sin ektemann. Da behandlingen var ferdig, viet hun mesteparten av sine gjenværende år til veldedighet i Hellas. Hun ble i Athen under andre verdenskrig, hvor hun beskyttet jødiske flyktninger, og ble derfor anerkjent som «rettskaffen blant nasjonene» ved Yad Vashem.Etter at Kong Konstantin II av Hellas falt og innføringen av militærdiktatur i Hellas i 1967, ble hun invitert av sin sønn og svigerdatter til å bo på Buckingham Palace i London, der hun bodde de to siste årene av sitt liv.


== Referanser ==
Firda Billag

Firda Billag AS er et transportselskap med hovedkontor i Førde, Sogn og Fjordane. Selskapets hovedområde er persontransport. Selskapet eier Fjordane Bilutleige, Fjordane Reisebyrå og Transferd, og 50 % av aksjene i Firda Billag Buss og Trucknor Firda.


== Firda Billag Buss ==
Selskapet, som ble skilt ut fra morselskapet i 2011, er det største rutebilselskapet i Sogn og Fjordane. Firda Billag har daglige ruter i Nordfjord og Sunnfjord og i deler av Sogn. Det finnes også avdelingskontor i Florø, Svelgen, Sandane, Høyanger og Dale.
I 2013 ble 50 % av aksjene solgt til Torghatten-selskapet Norgesbuss. Etter aksjonæravtale regnes Firda Billag Buss som en del av Torghatten-konsernet, men styres fortsatt fra Førde.
Selskapets tjenesterLokale bussruter
Skoleruter
Bybuss (med nattbuss i helgene) i Førde og Florø
Gjennomgangsruter, som går gjennom flere regioner og korresponderer med annen rutegående transport
Ekspressbusser som krysser fylkesgrensene til og fra større byer som Bergen, Oslo, Trondheim og Ålesund


== Referanser ==


== Litteratur ==
Førsund, Finn Borgen (1995). Transport mellom fjordar: Firda Billag 1920–1995. Fylkesarkivet i Sogn og Fjordane. 


== Eksterne lenker ==
(nn) Offisielt nettsted 
(en) Firda Billag – kategori av bilder, video eller lyd på Commons 
(no) Firda Billag på Arkivportalen
Justitiarius

Justitiarius (middelalderlatin justiciarius, via latin justitia, «rettferdighet»), dommer, er tittelen på formannen i Høyesterett. 
Tidligere ble formannen i byrettene titulert byrettsjustitiarius, men siden 2002 er tittelen her bestemt til å være sorenskriver, på samme måte som det var i herredsrettene. 
Justiciar (den som utøver justice, «rettferdighet») var i middelalderens England og Skottland en viktig juridisk og politisk posisjon. 


== Skottland ==
I Skottland var tittelen justiciar historisk sett opprettet med to øverste posisjoner, en som hadde sin myndighet i nord, den andre i sør, delt av elven Forth. De var begge kongens løytnant for juridiske og administrative saker og ble etablert på 1100-tallet. Rollen som justiciar utviklet seg til den nåværende Lord Justice-General, overhode av den juridiske høyesterett, High Court of Justiciary, og i tillegg medlem av det kongelige husholdning. I middelalderen var tittelen arvelig.
Hertugen av Argyll holder i dag den arvelige tittelen High Justiciar av Argyll, men posisjonen er rent symbolsk og det er intet ansvar knyttet til tittelen.


== England ==
I engelsk historie har begrepet justiciar opprinnelig blitt referert til et hvilket som helst offiser tilknyttet kongens domstol (Curia Regis), eller enhver som kvalifiserte eller utøvde rollen som dommer i en lavere rett.
Øverste myndighet, Chief Justiciar, senere kjent som kun justiciar var grovt regnet som middelalderens svar på dagens statsminister, det vil si monarkens sjefsminister.
I hvert fylke eller shire var sheriffen kongens representant i alle saker. Den eneste anke som kunne rettes mot sheriffens avgjørelser eller dennes domstol var direkte til kongen. Ettersom kongen ofte var i Frankrike, eller som i den tidligste normanniske perioden, at kongen ikke forsto språket til sine undersåtter, ble en justiciar, regent eller løytnant utpekt for å representere kongen i kongedømmet slik sheriffen representerte kongen i hvert shire.
Ettersom de første normanniske kongene ofte var utenlands, og posisjonen justiciar uten unntak var en betydningsfull adelsmann eller geistlig, ble posisjonen svært mektig og viktig, og mektig nok til å bli en trussel mot kongen. Den siste store justiciar, Hubert de Burgh, 1. jarl av Kent, ble fjernet fra posisjonen i 1231, og chancellor (kansler) overtok posisjonen som justiciar som andre etter kongen i verdighet, foruten makt og innflytelse.
Kontoret til øverste justiciar har trolig eksistert siden regimet til kong Vilhelm II av England da Ranulf Flambard var justiciar inntil under kong Edvard I av England da kontoret ble erstattet av adskilte overhoder for de tre grener som kongens domstol var delt i: Justices of the Court of Common Pleas, Justices of the Court of King's Bench og Barons of the Court of Exchequer.


== Andre jurisdiksjoner ==
Henrik II av England tildelte tittelen justiciar til posisjonen seneschal i Normandie.
På 1100-tallet opptrådte en magister justitiarius i det normanniske kongedømmet av Sicilia, og var lagmann for den kongelige domstol (Magna Curia). Det er antatt at denne tittelen og kontoret var lånt fra England.


== Referanser ==
Texas Instruments

Texas Instruments Inc. er et amerikansk elektronikkonsern som ble grunnlagt i 1952. Det har 34 100 ansatte. Selskapet etablerte avdeling i Norge med oppkjøpet av Chipcon AS den 24. januar 2006. Selskapets hovedkvarter ligger i Dallas, Texas, USA.


== Eksterne lenker ==
(en) Offisielt nettsted 
(en) Texas Instruments – kategori av bilder, video eller lyd på Commons
Sangay Ngedup

Sangay Ngedup (født 1. juli 1953) er en  bhutanesisk politiker. Ngedup er leder for partiet Folkets demokratiske parti, som stiller ved valget i mars 2008, Bhutans første demokratiske valg. Partiet vant bare 3 av 47 seter i underhuset, og Sangay ble ikke valgt inn i sin valgkrets. Embedet som statsminister roterte inntil valget i 2008 for et år av gangen mellom medlemmene av regjeringen. Ngedup var statsminister 1999–2000, og 2005–2006. 
Sangay Ngedup kommer fra Nobgang-landsbyen i Punakha fylke. Han har utdannelse fra Dr Grahams Home i Kalimpong og St Stephen’s College in New Delhi, India. Han ble ansatt i Bhutans utenrikstjeneste i 1976. Etter diplomatkurs i Australia og ved Jawaharlal Nehru-universitetet i New Delhi ble han i 1977 tilknyttet Bhutans delegasjon til FN, og senere ved ambassaden i New Delhi. I 1986 ble han førstesekretær ved ambassaden. I 1989 ble han utnevnt til Bhutans første ambassadør til Kuwait.
Han ble utnevnt til direktør for handel og industri i 1989, til sekretær i Bhutans plankommisjon i 1991 og fra 1992 var han helsedirektør. I 1994 ble han forfremmet til helsesekretær, og fra 1995 ledet han departementet for helse og utdanning. Ved regjeringsreformen i 1998 ble han utnevnt til minister for helse og utdanning. Det er ikke sikkert når han fikk stillingen som landbruksminister, men trolig skjedde dette ved regjeringsutvidelsen i 2003.
Han fikk rett til å bære rødt skjerf i 1987, og oransje skjerf i 1998. Han er morbror til kongen Jigme Khesar Namgyel Wangchuck.


== Referanser ==
Prim (pålegg)

Prim er et meieriprodukt med lange tradisjoner i Norge, både som pålegg og som smakstilsetning i annen mat. Prim lages på samme måte som brunost, men man koker ikke myseblandingen så lenge. Prim inneholder dermed mer vann enn brunosten, og den er derfor mykere og smørbar. Hovedproduksjonen av prim i Norge i dag foregår hos Tine Meierier Sør Voll. Tidligere brukte man biproduktene fra produksjon av prim til å lage pultost.


== Innhold av karbohydrater i Prim ==
Prim inneholder 54 gram karbohydrater per 100 gram


== Eksterne lenker ==
Tradisjoner Prim
TINE Meieriet Sør Voll
Robert Clay Prim

Robert Clay Prim (født 1921 i Sweetwater, Texas) mottok doktorgraden i matematikk fra Princeton University i 1949. Prim er i hovedsak kjent for å ha kommet fram til Prims algoritme.
Prims algoritme

Prims algoritme er en grådig algoritme innen grafteori som finner minste spenntre i en vektet graf.  Den ble oppdaget av Vojtěch Jarník i 1930, og senere, uavhengig, av Robert Clay Prim i 1957 (samt Edsger Dijkstra, 1959).  Således benevnes den også DJP-algoritmen eller Jarniks algoritme.
Initielt 

man har en graf med noder V og kanter E
sett MST til å være en vilkårlig valgt node i VSålenge det er noder i V som ikke ligger i MST

finn en kant i E  som til lavest kostnad (og uten at det gir syklus), kobler en node u i MST, med en node v som ikke er i MST.
legg ( u , v ) til MSTAvslutningsvis

det minimale spenntre består av kantene i MSTAlgoritmen har en tidskompleksitet på O(|E| log|V|), og er avhengig av hvordan man finner rimeligste tilleggs-kant i hver runde.  Med en Fibonnaciheap, vil tidskompleksiteten bli O(|E| + |V|log|V|).


== Eksempel ==


== Bevis for korrekthet ==
La P være en sammenhengende graf. For hver iterasjon må Prims algoritme finne en kant som kobler sammen en node i en subgraf av P med en node utenfor subgrafen. Siden P er sammenhengende vil det alltid være en vei til alle nodene. La resultatet av Prims algoritme være Y. Vi vet at Y er et tre siden kanten og noden som ble lagt til Y er sammenhengende. La Y1 være et kjent minimalt spenntre for grafen P. Hvis Y1 = Y så er Y et minimalt spenntre for P. Hvis ikke så la e være den første kanten som ble lagt til ved å sette sammen Y og som ikke er med i Y1, og V være mengden som inneholder nodene koblet sammen av de kantene som ble lagt til før e. Da vil den ene enden av e være i mengden V og den andre ikke. Siden Y1 er et spenntre for P er det slik at en vei T må koble disse sammen. Hvis man følger veien T må man finne en kant f som kobler en node i V til en node som ikke er i V. Så da e ble lagt til treet Y ville f ha blitt lagt til i stedet for e hvis vekten var mindre enn e og siden f ikke ble lagt til må vi konkludere med at vekten til f er større eller lik vekten til e. La Y2 være treet vi får ved å fjerne kanten f og legge til e. Det er lett å se at Y2 er sammenhengende, har samme antall noder som Y1 en total vekt som ikke er større enn Y1. Det er derfor også et minimalt spenntre for grafen P som inneholder e og kantene som var lagt til før e. Hvis vi repeterer trinnene ovenfor kan vi finne et minimalt spenntre for P som er lik Y.


== Referanser ==
Strømpebukse

Strømpebukse er ettersittende beinklær med buksedel og strømper i ett. De dekker hoftene, rumpa og underlivet, beina og føttene. Strømpebukser brukes som varmende undertøy mellom truse og ytterbukse eller som damestrømper sammen med skjørt eller kjole. Tynne strømpebukser er ofte laget av nylon, mens tykkere og varmere varianter kan være av bomull, ull (gjerne blandet med lycra for å sikre god passform) eller akryl. 


== Historikk og bruk ==

En historisk forløper for moderne strikkede strømpebukser, finnes i seinmiddelalderens sammensydde hoser, såkalte hosebroker, som var populære blant menn på 1400-tallet og siden utviklet seg til blant annet trange pantalonger som igjen kom på moten som ytterbukser omkring 1800. 
Strømpebukser ble for fullt innført mot slutten av 1950-årene og begynnelsen av 1960-årene, som en erstatning for vanlige lange strømper og livstykke for å holde strømpene på plass. De ble først tatt i bruk av damer og barn, men ble veldig raskt også tatt i bruk av menn, særlig om vinteren.  
Strømpebukse brukes hovedsakelig som et plagg for å holde varmen på bena, men brukes også ofte som et moteplagg, dette spesielt hos kvinner. Strømpebukse har også en effekt for å øke blodsirkulasjonen i bena, og brukes derfor av mange som har problemer med dette. 


== Se også ==
Tights
Stillongs
Hose
Trikot


== Eksterne lenker ==
(en) Pantyhose – kategori av bilder, video eller lyd på Commons 
«DigitaltMuseum: Søk:  'strømpebukse'». DigitaltMuseum. Besøkt 21. mai 2012.
Amon Hen

Amon Hen (Sindarin: Øyets Ås) er navnet på en fiktiv ås i J.R.R. Tolkiens univers, Midgard.
Den ble skapt i  Gondors eldre dager, kanskje allerede så tidlig som i det andre tideverv. Et av navnene på Vestrønt er Synets Ås. Aragorn sier at den og dens liknende åser ble skapt ...i de store kongers tid (Ringens brorskap del II, kap. 9) men dette blir ikke bekreftet noe annet sted.

Åsen tårner seg opp på Anduins vestre bredde, og er av tre toppene ved den søndre delen av den lange sjøen Nen Hithoel over Rauros fallene i elva. De to andre åsene er Amon Lhaw og Tol Brandir. På denne åsen er Synets høysete (Hørselens høysete står på Amon Lhaw) bygd, like ved den tidligere nord grensen til Gondor, og gjorde tjeneste som utkikkspost.
Ringens brorskap dro forbid Amon Hen etter å ha reisr veien ned Anduin fra Lórien, og det var her brorskapet ble brutt, som et resultat av Boromirs død og at Frodo og Sam reiste fra resten av følget for å dra alene østover mot Mordor.
Amon Lhaw

Amon Lhaw (Sindarin: Ørets Ås) er en fiktiv ås i J.R.R. Tolkiens Midgard.
Den er en av de tre toppene som ligger ovenfor Rauros fallene i den søndre enden av den lange sjøen Nen Hithoel. Den ligger blant Emyn Muil på den østre siden av Anduin. Den er tvillingåsen til Amon Hen (Øyets ås) som ligger på den vestre elvebredden. Mellom dem, midt i strømmen over Rauros, ligger fjelløya Tol Brandir (Tindpigg), og på den øya hadde aldri noen mann, alv eller dverg satt sin fot.
I en tid for lenge siden hadde Amon Lhaw vært en del av Gondors forsvarsverk ved nordgrensen, og en av de viktigste utkikkspostene. Det var bygget et høysete på toppen (Hørselens høysete), og dette sete var bygd lenge før Ringkrigen i det tredje tidevervet; da var det alt falt under Saurons innflytelse.
Amon Lhaw blir også kalt Hørselens ås på Vestrønt.
Vagusnervestimulering

Vagusnervestimulering er en ny teknikk for behandling av epilepsi og depresjon. 
Man opererer inn en pacemaker som kobles til venstre nervus vagus på halsen. Behandlingen er omtrent like effektiv ved epilepsi som et moderne medikament. VNS tilbys bare til pasienter som ikke får tilfredsstillende behandling med medisiner. I det siste har VNS også blitt godkjent i USA som behandling for kroniske depresjoner.
Man har i Norge valgt å bruke den engelskspråklige forkortelsen VNS i stedet for den naturlige norske NVS (Nervus Vagus Stimulator).
Leif Haraldseth

Leif Haraldseth (født 30. november 1929 i Drammen, død 8. april 2019 i Drammen) var en norsk politiker (Arbeiderpartiet), LO-leder og fylkesmann. Han var kommunal- og arbeidsminister i Gro Harlem Brundtlands andre regjering 1986–1987 og var leder for Landsorganisasjonen 1987–1989 etter at Tor Halvorsen døde i 1987. Haraldseth var fylkesmann i Buskerud 1989–1999.Haraldseth hadde sin bakgrunn som faglig tillitsvalgt i Norsk Jernbaneforbund. I 1964 ble han LOs distriktssekretær i Buskerud. Fem år senere ble han vagt inn i LOs ledelse og ble valgt som LOs nestformann i 1977.  


== Referanser ==


== Eksterne lenker ==
(en) Leif Haraldseth – kategori av bilder, video eller lyd på Commons 
(no) Leif Haraldseth hos Stortinget 
(no) Leif Haraldseth hos Norsk senter for forskningsdata
Fylkesvei 837

Fylkesvei 837 (Fv837) går mellom Kanstad og Nygård i Lødingen. Veiens lengde er 21,1 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Fergeforbindelsen mellom Rinøyvåg og Lødingen ble satt i drift 20. juni 1960, og ble erstattet av Kanstadstraumen bru 12. desember 1976.


== Kommuner og knutepunkter ==


=== Nordland fylke ===

LødingenVestbygdvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv837
(no) Statens vegvesen – trafikkmeldinger
Fylkesvei 8240

Fylkesvei 8240 går mellom Elvemo og Lasletta i Tjeldsund. Veiens lengde er 22,7 km, hvorav frem til 2019 8,5 km i Troms og 14,2 km i Nordland.
Før 1. januar 2010 var veien riksvei 824, etter at regionsreformen trådte i kraft har den status som fylkesvei.
Frem til 2019 hadde veien betegnelsen fylkesvei 824 og er primær fylkesvei.


== Kommuner og knutepunkter ==


=== Troms og Finnmark fylke ===

TjeldsundUten navn 

Breistrandveien 

Sør-Lavangen 

Lavangen
Fjelldalsveien 

Ramstadveien 

Rambøveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv8240
(no) Statens vegvesen – trafikkmeldinger
Slemdal skole

Slemdal skole (grunnlagt 1898) er en barneskole på Slemdal i bydel Vestre Aker i Oslo. 
Skolen ble grunnlagt av Nanna Scheel (1857–1922) i 1898.  Den holdt til i en eldre villa og var kun en forskole. Her gikk blant andre skuespilleren Per Aabel (1902–1999) før han startet ved Halling skole.Per 2021 er det syv klassetrinn på skolen, med tre eller fire klasser på hvert trinn.


== Skoleanlegget ==
I skolegården er den en ballbinge, fotballbane og flere benker. Det er tre bygg på eiendommen: Hovedbygget, Lillebygg og «Det Gule Huset».
I Hovedbygget har alle lærerne kontorer, samt administrasjonen. Her finnes også klasserommene for 4. til 7. trinn. Hovedbygget består av 4 etasjer. I kjelleretasjen har vaktemesteren kontor, og alle elevtoalettene er her og det er 2 naturfagsrom. I 1. etasje er det kun administrasjonskontorer og lærerkontorer. I 2. og 3. etasje (sistnevnte påbygget i ettertid) er alle klasserommene. I 2. etasje er det også et stort bibliotek.
I Lillebygg er 1. til 3. trinn samlet. Bygget har kun én etasje, og helsesøster har også kontor her. 
Det Gule Huset tilhører ikke Slemdal skole, men skolefritidsordningen (SFO) holder til der. På kveldstid blir bygget åpnet to dager i uken for skatere som benytter seg av rampen som er i 1. etasje.


== Rektorer ==
-2022: Grethe Berset (fung.)
2015-2022: Vegard Tversland Kjesbu (fra Vinderen skole)
1898-: Nanna Scheel


== Referanser ==


== Eksterne lenker ==
(no) Offisielt nettsted 
(en) Slemdal skole – kategori av bilder, video eller lyd på Commons 
Data og statistikk - MinOsloskole, Oslo kommune. Besøkt 7. februar 2018.
Skolens hjemmeside